Indiferent că vorbim despre competiții sportive sau manifestări cultural-artistice, jandarmii sătmăreni vor fi prezenți pentru asigurarea siguranței participanților.
Concursul de frumusețe și tracțiune de cai de la Medieș și Concursul de ciclism montan ,,Tour de Tur” ce vor avea loc sâmbătă, alături de meciurile de fotbal programate în cadrul Ligii a III – a de fotbal între CSM Olimpia Satu Mare și CSM Sighetu Marmației și SC Olimpia MCMXXI și CS Lotus Băile Felix sunt manifestări unde jandarmii sătmăreni vor veghea la respectarea reglementărilor legale în vigoare.
„Le recomandăm tuturor participanților să respecte indicațiile organizatorilor/forțelor de ordine, să supravegheze cu atenție copiii, să aibă grijă de bunurile personale, iar în cazul în care se află într-o situație dificilă să solicite sprijinul jandarmilor”, au precizat jandarmii.
Prin măsurile stabilite la nivelul unității, jandarmii sătmăreni sunt pregătiți să intervină în cel mai scurt timp în sprijinul cetățenilor.
„Dacă sunteți martorii săvârșirii unor fapte antisociale sau dacă vă aflați într-o situație dificilă, solicitați ajutorul forțelor de ordine aflate în dispozitiv sau apelați numărul unic pentru apeluri de urgență 112”, au adăugat aceștia.